Lappset Group Oy haluaa rakentaa Rovaniemelle Suomen ensimmäisen yleisen Angry Birds perhepuiston. Puistoon tulisi muun muassa hiekkatekonurminen Angry Birds space areena, 150 metrin juoksurata, seinäkiipeilyteline ja tietenkin Angry Birds ritsa. Puisto olisi valmis heinäkuun loppuun mennessä. Hankkeen kustannusarvio on noin 315 000 euroa.

Mistä on kyse? Lappset Group Oy on rovaniemeläinen leikkipaikkavälineiden valmistaja

Angry Birdsin kehittäjä Rovio Entertainment ja Lappset ovat sopineet yhteistyöstä, jonka tavoitteena on rakentaa teemapuistoja ympäri maailman.

Espoon kaupunki on tehnyt aiesopimuksen viidestä Angry Birds puistosta

Rovaniemelle nousisi Suomen ensimmäinen yleinen Angry Birds teemapuisto

Rovaniemen kaupunki on hyväksymässä Lappset Oy:n tarjouksen Angry Birds -perhepuiston rakentamisesta Rovaniemen keskustaan, Konttisen puistoon. Rakentaminen olisi osa keskustan vetovoimaisuuden kehittämistä.

Esityksessä Konttisen puiston leikkialueella sijaitsevat välineet purettaisiin ja korvattaisiin Lappsetin Angry Birds -teemapuiston leikkivälineillä. Puistoon tulisi muun muassa hiekkatekonurminen Angry Birds space areena, 150 metrin juoksurata, taistorata, seinäkiipeilyalue, kuntovälineitä, Angry Birds ritsa, lasten pyörärata ja erilaisia keinuja, hiekkalaatikko ja karuselli.

Lappsetin nettisivujen mukaan Angry Birds teemapuistoihin on myös saatavilla Rovio Entertainmentin kanssa yhteistyössä valmistettavia, paikannukseen pohjautuvia Angry Birds -pelitasoja.

Rakennustyöt on tarkoitus aloittaa jo juhannuksen jälkeen. Puisto olisi tarkoitus saada valmis heinäkuun loppuun mennessä. Kyseessä olisi ensimmäinen Suomeen toteutettava isompi yleinen Angry Birds puisto.

Perhepuiston kustannusarvio on noin 315 000 euroa, joka apulaiskaupunginjohtaja Martti Anttilan mukaan voitaisiin kattaa Rovaniemen keskustan vetovoimaisuushankkeen vuoden 2012 ja 2013 budjeteista. Keskustan vetovoimaisuus -hankeen budjetti on tänä vuonna 200 000 euroa.

Tekninen lautakunta käsittelee asiaa tiistaina 29.5.

Tekninen lautakunta hyväksyi Angry Birds -perhepuiston

Vihaiset linnut ovat laskeutuneet Särkänniemeen

Lappset innovoi itsensä maailmalle

Angry Birds -puisto joululahjaksi Pelastakaa Lapset ry:lle